**Antti Jaakko Jalmari Kalapudas** (s. 22. heinäkuuta 1996 Oulainen) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä, mutta Kalapudas osaa pelata myös laidassa.

Ura
---

### Seuraura

Kalapudas on Oulaisten Huiman kasvatti. Hän pelasi juniorina sittemmin myös Ylivieskan Jääkarhuissa, josta Kalapudas siirtyi 15-vuotiaana Oulun Kärppiin kaudeksi 2011–2012. Hän oli SM-karsinnoissa seuran C-nuorten paras syöttäjä ja toiseksi paras pistemies Sebastian Ahon jälkeen tehoilla 5+13=18. Kevään 2012 pudotuspeleissä Kalapudas oli Kärppien paras pistemies tehoilla 5+8=13. Hänet valittiin kauden päätteeksi C-nuorten SM-sarjan tähdistökentälliseen. Kalapudas pelasi ison osan kaudestaan myös seuran B-nuorissa.

Kaudella 2012–2013 Kalapudas nousi Kärppien B-nuorten varakapteeniksi. Hän voitti joukkueen sisäisen pistepörssin ja jakoi sisäisen maalipörssin voiton Jesse Puljujärven kanssa tehoilla 31+32=63, joilla Kalapudas sijoittui koko B-nuorten SM-sarjan pistepörssissä kolmanneksi. Hänet palkittiin kauden päätteeksi sarjan herrasmiespelaajana Erkki Lehtonen -palkinnolla ja valittiin tähdistökentälliseen. Kaudella 2013–2014 Kalapudas oli tehoilla 21+38=59 Kärppien A-nuorten paras syöttäjä ja hän jakoi sisäisen pistepörssin voiton Sebastian Ahon kanssa. He jakoivat A-nuorten SM-liigan pistepörssin neljännen sijan. Kaksikon pistemäärä on sarjan alle 18-vuotiaiden kaikkien aikojen yhden kauden ennätys runkosarjassa. Kalapudas voitti kauden päätteeksi A-nuorten SM-hopeaa ja hänet valittiin toiseen tähdistökentälliseen. Kalapudas valittiin myös A-nuorten SM-liigan tammikuun 2014 kuukauden pelaajaksi.

Kesäkuussa 2014 Kalapudas teki kolmivuotisen SM-liigasopimuksen Kärppien kanssa. Kauden 2014–2015 kynnyksellä seura lainasi hänet marraskuun maaottelutaukoon asti ulottuneella sopimuksella Mestis-joukkue Kajaanin Hokkiin. Marraskuussa sitä jatkettiin joulutaukoon ja tammikuussa 2015 kauden loppuun. Kalapudas teki Mestiksen tulokaskautensa aikana kaikkiaan 40 runkosarjaottelussa tehot 12+19=31 sekä kahdeksassa playoff-ottelussa tehot 1+1=2. Hän vahvisti myös Kärppien A-nuoria kevään 2015 pudotuspeleissä ja palasi joukkueen kauden päätyttyä taas Hokkiin. Kalapudas voitti kauden päätteeksi Mestis-pronssia. Hänet valittiin Mestiksen lokakuun 2014 kuukauden tulokaspelaajaksi.

Kalapudas teki Kärpissä pääsarjadebyyttinsä kaudella 2015–2016. Hän pelasi joukkueessa ensimmäisen sarjaottelunsa Mestarien liigassa 22. elokuuta 2015 vieraissa itävaltalaista Vienna Capitalsia vastaan. Kalapudas merkittiin Kärppien 13. hyökkääjäksi. SM-liigadebyyttinsä hän teki runkosarjan avauskierroksella 12. syyskuuta 2015 Kalevan Palloa vastaan. Kalapudas merkittiin Kärppien kolmosketjun vasempaan laitaan Miro Aaltosen ja Juuso Ikosen viereen. Hän sai ottelussa jääaikaa 13.11 minuuttia. Kalapudas teki ottelussa myös liigauransa avausmaalin ja oli toisena syöttäjänä Kärpille 3–2-lukemat viimeistelleen Miro Aaltosen osumaan. Hän pelasi Kärpissä 21 SM-liigaottelua tehopistein 2+1=3, 11 CHL-ottelua ilman tehopisteitä sekä kahdeksan ottelua lainalla Hokissa. Kalapudas eteni Kärppien kanssa CHL:n finaaliin, mutta mestaruuden vei kuitenkin ruotsalainen Frölunda HC lukemin 1–2. Siirtorajan kynnyksellä, helmikuussa 2016 Kärpät lainasi Kalaputaan loppukaudeksi KalPaan. Kärpät halusi tarjota hänelle enemmän peliaikaa ja KalPa puolestaan tarvitsi paikkaajaa sentteriosastolleen Jaakko Rissasen ja Balázs Sebőkin loukkaantumisten myötä. Kalapudas pelasi joukkueessa loppukaudella kymmenen runkosarjaottelua tehopistein 1+2=3 ja kolme playoff-ottelua ilman tehopisteitä.

Ensimmäisellä kokonaisella SM-liigakaudellaan 2016–2017 Kalapudas teki Kärpissä 58 runkosarja- ja kahdessa playoff-ottelussa tehot 9+12=21. Hän muodosti kauden edetessä toimivan ketjun, jossa Kalaputaan laidoilla pelasivat Ville Leskinen ja Saku Mäenalanen. SM-liigakauden jälkeen Kalapudas siirtyi vahvistamaan Kärppien A-nuoria, jonka paras pistemies ja maalintekijä hän oli pudotuspeleissä tehoilla 5+2=7.

Kaudeksi 2017–2018 Kalapudas siirtyi kaksivuotisella sopimuksella Vaasan Sportiin. Hän nousi joukkueen ykkössentteriksi ja jakoi Sportin sisäisen pistepörssin kolmannen sijan Aleksi Ainalin kanssa tehoilla 9+22=31. Kalapudas jakoi myös joukkueen sisäisen tehotilaston voiton kesken kauden Sportista lähteneen Sam Povoroznioukin kanssa lukemalla +7. Joulukuussa 2018 hän teki seuran kanssa vuoden mittaisen jatkosopimuksen. Kaudella 2018–2019 Kalapudas teki läpimurron SM-liigan huipulle. Hän oli Sportin paras pistemies ja syöttäjä tehoilla 12+34=46. Alkukausi 2019–2020 Kalaputaalla osoittautui kuitenkin pettymykseksi ja hän jäi lopulta pieneen rooliin. Kalapudas teki 23 ottelussa vain tehot 3+4=7, kunnes hänen sopimuksensa Sportin kanssa purettiin molemminpuolisen tyytymättömyyden vuoksi yhteisymmärryksessä joulukuussa 2019. Samana päivänä Kalaputaan vahvistettiin siirtyvän loppukauden kattavalla sopimuksella JYPiin. Hänen oli aluksi vaikeuksia löytää sopivaa roolia ja Kalapudas sai keskimäärin peliaikaa lopulta vain 13.31 minuuttia. Hän teki siihen nähden kuitenkin 30 ottelussa kohtalaiset tehot 5+6=11. Helmikuussa 2020 Kalapudas teki JYPin kanssa kaksivuotisen jatkosopimuksen.

Syyskausi 2020–2021 Kalaputaalla osoittautui vaikeaksi, sillä hän teki vain kolme tehopistettä. Kalapudas kuitenkin paransi otteitaan kevätkaudella ja hän teki runkosarjassa kaikkiaan 18 tehopistettä. Kalapudas voitti myös JYPin sisäisen tehotilaston lukemalla +5. Kaudella 2021–2022 Kalapudas johti tehoilla 5+22=27 joukkueen sisäistä syöttöpörssiä Anttoni Hongan kanssa ja he jakoivat sisäisen pistepörssin toisen sijan edellään Reid Gardiner, kunnes helmikuussa 2022 hän jätti sarjataulukossa viimeisenä olleen JYPin. Kalapudas palasi kevääseen 2023 ulottuvalla sopimuksella Kärppiin. Hänen tehonsa loppukaudella jäivät kuitenkin vähäisiksi tehtyään 14 runkosarjaottelussa vain tehot 2+1=3 ja Kalapudas jäi ajoittain kokoonpanon ulkopuolelle.

Kaudella 2022–2023 Kalapudas jäi Kärpissä pieneen rooliin ja usein myös kokoonpanon ulkopuolelle. Hän teki 13 pelaamassaan ottelussa vain kaksi syöttöpistettä, kunnes joulukuussa 2022 seura lainasi Kalaputaan loppukauden kattavalla sopimuksella Saimaan Palloon. Hän teki samalla SaiPan kanssa kauden 2023–2024 kattavan sopimuksen. Vastaavasti SaiPa lainasi Kärppiin puolustaja Joel Olkkosen, joka teki Kärppien kanssa samalla kevääseen 2025 ulottuvan sopimuksen. Kalapudas jakoi tehoilla 5+18=23 runkosarjassa viimeiseksi sijoittuneen SaiPan sisäisen pistepörssin kolmannen sijan Valtteri Ojantakasen ja Aaron Irvingin kanssa. Kaudella 2023–2024 hän oli jälleen runkosarjassa viimeiseksi sijoittuneen joukkueen paras pistemies tehoilla 12+18=30. Marraskuussa 2023 Kalapudas teki SaiPan kanssa vuoden mittaisen jatkosopimuksen.

### Maajoukkueura

Kalapudas pelasi alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Vuoden 2016 turnauksessa hän ei saanut kahdessa ensimmäisessä ottelussa peliaikaa, mutta muodosti lopputurnauksen ajan Suomen kakkosketjun Roope Hintzin ja Mikko Rantasen kanssa. Kalapudas teki Ruotsia vastaan pelatussa välieräottelussa Suomen 1–2-voittomaalin ja hänet palkittiin ottelun parhaana pelaajana.

Kalapudas pelasi myös alle 18-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti samana vuonna alle 17-vuotiaiden maajoukkuetta Euroopan nuorten olympiafestivaaleilla voittaen kultaa.

Suomen A-maajoukkueessa Kalapudas on pelannut viisi ottelua tehden yhden maalin. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Kalapudas merkittiin Suomen kolmossentteriksi laidoilleen Niko Ojamäki ja Jukka Peltola. Ensimmäisen A-maajoukkuemaalinsa hän teki seuraavassa ottelussaan 15. joulukuuta 2018 Moskovan VTB-jääpalatsissa Ruotsia vastaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Kärpät | A-SM | 6 | 1 | 2 | 3 | 0 | – | – | – | – | – |
| 2013–2014 | Kärpät | A-SM | 44 | 21 | 38 | 59 | 14 | 12 | 3 | 7 | 10 | 0 | Kakkostähdistö |  |  |  |  |  | U18 | 5 | 1 | 2 | 3 | 2 |
| 2014–2015 | Kärpät | A-SM | – | – | – | – | – | 5 | 0 | 2 | 2 | 0 |  |  |  |  |  |  | JMM | 5 | 0 | 0 | 0 | 0 |
|  | Hokki | Mestis | 40 | 12 | 19 | 31 | 12 | 8 | 1 | 1 | 2 | 4 |
| 2015–2016 | Kärpät | A-SM | 7 | 1 | 4 | 5 | 0 | – | – | – | – | – |  |  |  |  |  |  | JMM | 7 | 3 | 1 | 4 | 2 |
|  | Kärpät | SM-liiga | 21 | 2 | 1 | 3 | 0 | – | – | – | – | – |
|  | Hokki | Mestis | 8 | 3 | 1 | 4 | 10 | – | – | – | – | – |
|  | KalPa | SM-liiga | 10 | 1 | 2 | 3 | 4 | 3 | 0 | 0 | 0 | 0 |
| 2016–2017 | Kärpät | A-SM | – | – | – | – | – | 5 | 5 | 2 | 7 | 0 |
|  | Kärpät | SM-liiga | 58 | 9 | 11 | 21 | 6 | 2 | 0 | 0 | 0 | 0 |
| 2017–2018 | Sport | SM-liiga | 58 | 9 | 22 | 31 | 16 | – | – | – | – | – |
| 2018–2019 | Sport | SM-liiga | 56 | 12 | 34 | 46 | 10 | – | – | – | – | – |
| 2019–2020 | Sport | SM-liiga | 23 | 3 | 4 | 7 | 2 | – | – | – | – | – |
|  | JYP | SM-liiga | 30 | 5 | 6 | 11 | 4 | – | – | – | – | – |
| 2020–2021 | JYP | SM-liiga | 44 | 5 | 13 | 18 | 18 | – | – | – | – | – |
| 2021–2022 | JYP | SM-liiga | 42 | 5 | 22 | 27 | 8 | – | – | – | – | – |
|  | Kärpät | SM-liiga | 14 | 2 | 1 | 3 | 0 | 3 | 0 | 0 | 0 | 0 |
| 2022–2023 | Kärpät | SM-liiga | 13 | 0 | 2 | 2 | 4 | – | – | – | – | – |
|  | SaiPa | SM-liiga | 32 | 5 | 18 | 23 | 10 | – | – | – | – | – |
| 2023–2024 | SaiPa | SM-liiga | 56 | 12 | 18 | 30 | 12 | – | – | – | – | – |
| 10 kautta | yhteensä | SM-liiga | 457 | 70 | 155 | 225 | 94 | 8 | 0 | 0 | 0 | 0 |
| 2 kautta | yhteensä | Mestis | 48 | 15 | 20 | 35 | 22 | 8 | 1 | 1 | 2 | 4 |

Lähteet
-------

* Antti Kalapudas The Internet Hockey Databasessa (englanniksi)
* Antti Kalapudas Eurohockey-sivustolla (englanniksi)
* Antti Kalapudas *Elite Prospects*. Everysport Media Group AB.  (englanniksi)

### Viitteet

1. ↑  21 Antti Kalapudas *leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 12.1.2016. Viitattu 23.2.2016.
2. ↑  Mennander, Pasi: Tunnistatko pelaajat Nuorten Leijonien lempinimien takaa? Tässä Kanada-pelin kentälliset lempinimillä! *leijonat.fi*.  10.10.2015. Suomen Jääkiekkoliitto – Finlands Ishockeyförbund ry.  Arkistoitu 8.8.2017. Viitattu 11.3.2016.
3. 1 2  Saarinen, Joska: Vilttiketjusta Suomen sankariksi – Antti "Oulaisten Gretzky" Kalapudas nautti voittomaalista Ruotsin verkkoon *HS.fi*.  4.1.2016. Sanoma Media Finland Oy. Viitattu 6.1.2016.
4. 1 2  Kesken pelin löydetty ketju: Mäenalanen, Leskinen ja Kalapudas *forum24.fi*.  18.2.2017. Forum24 Oy.  Arkistoitu 21.3.2017. Viitattu 31.3.2017.
5. ↑  Sanomalehti Kaleva, 23.12.2014
6. 1 2 3 4 5 6 7 8  Antti Kalapudas *Elite Prospects*. Everysport Media Group AB.  (englanniksi)
7. ↑  Elite Prospects - Kärpät U16 *eliteprospects.com*. Everysport Media Group AB. Viitattu 26.3.2019. (englanniksi)
8. ↑  Elite Prospects - U18 SM-sarja Stats 2012-2013 *eliteprospects.com*. Everysport Media Group AB. Viitattu 26.3.2019. (englanniksi)
9. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 26.3.2019. (englanniksi)
10. ↑  Nuorten SM-liigassa ennätystahdissa olevalle superlupaukselle liigadebyytti *Jatkoaika.com*.  5.12.2015. Jatkoaika r.y. Viitattu 5.12.2015.
11. ↑  Kärpät kiinnitti nuoren lupauksen *Jatkoaika.com*.  6.6.2014. Jatkoaika r.y. Viitattu 30.1.2015.
12. ↑  Hokille kolme liigalainaa alkukaudeksi *Jatkoaika.com*.  9.9.2014. Jatkoaika r.y. Viitattu 30.1.2015.
13. ↑  Hokki vahvistuu kärppäkolmikolla *Jatkoaika.com*.  11.11.2014. Jatkoaika r.y. Viitattu 30.1.2015.
14. ↑  Kalapudas Hokissa kauden loppuun *Jatkoaika.com*.  6.1.2015. Jatkoaika r.y. Viitattu 30.1.2015.
15. ↑  Siikaluoma ja Kalapudas loppukaudeksi Kajaaniin *Jatkoaika.com*.  10.3.2015. Jatkoaika r.y. Viitattu 30.1.2015.
16. ↑  Ikonen, Petteri: Mestis: Hokin Antti Kalaputaasta kuukauden tulokaspelaaja *leijonat.fi*.  3.11.2014. Suomen Jääkiekkoliitto – Finlands Ishockeyförbund ry. Viitattu 30.1.2015.
17. ↑  Matches *championshockeyleague.net*.  22.8.2015. Champions Hockey League (CHL) AG. Viitattu 24.8.2020. (englanniksi)
18. ↑  Kokoonpanot *liiga.fi*.  12.9.2015. Jääkiekon SM-liiga Oy. Viitattu 24.8.2020.
19. ↑  Ottelutilastot *liiga.fi*.  12.9.2015. Jääkiekon SM-liiga Oy. Viitattu 10.10.2015.
20. ↑  Hyttinen, Tuukka: Kärpät kaatoi KalPan toistamiseen – Kalapudas iski liigauransa ensimmäisen maalin *Jatkoaika.com*.  12.9.2015. Jatkoaika r.y. Viitattu 13.3.2024.
21. ↑  Kärpät lainaa nuorten maailmanmestarin KalPaan *Jatkoaika.com*.  13.2.2016. Jatkoaika r.y. Viitattu 13.2.2016.
22. ↑  Elite Prospects - Kärpät U20 *eliteprospects.com*. Everysport Media Group AB. Viitattu 26.3.2019. (englanniksi)
23. ↑  Sportille runsaasti nuorta voimaa kokoonpanoon - Kalapudas ja Tuulola matkaavat Vaasaan *Jatkoaika.com*.  11.4.2017. Jatkoaika r.y. Viitattu 11.4.2017.
24. ↑  Tuttu kiistakumppani vastassa lauantain perhepelissä *vaasansport.fi*.  5.1.2018. Hockey-Team Vaasan Sport Oy. Viitattu 13.3.2018.
25. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
26. ↑  Silvenoinen, Juha: Pelaajaliikennettä Vaasassa: Kalapudas ja Talaja jatkavat, Vainonen jättää seuran *Jatkoaika.com*.  28.12.2018. Jatkoaika r.y. Viitattu 28.12.2018.
27. ↑  Wilenius, Teemu: Kärp­pä­taus­tai­nen Antti Kalapudas teki jat­ko­so­pi­muk­sen Vaasan Sportin kanssa *kaleva.fi*.  28.12.2018. Kaleva365 Oy. Viitattu 26.3.2019.
28. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
29. ↑  Seppä, Lassi: Antti Kalapudas ja Sport purkivat sopimuksensa molemminpuolisen tyytymättömyyden seurauksena *Jatkoaika.com*.  10.12.2019. Jatkoaika r.y. Viitattu 10.12.2019.
30. ↑  Seppä, Lassi: Antti Kalapudas vahvistaa JYPin sentteriosastoa − "Tuo ison annoksen kiekollista taitoa ja hyökkäyspään luovuutta" *Jatkoaika.com*.  10.12.2019. Jatkoaika r.y. Viitattu 10.12.2019.
31. ↑  Tilastot *liiga.fi*. Jääkiekon SM-liiga Oy. Viitattu 2.4.2020.
32. ↑  Isokoski, Riku: Pelaaja-arviot 2019–20: JYPin kunnianpalautuskauden Juliuksista toinen säkenöi, toinen taantui *Jatkoaika.com*.  20.3.2020. Jatkoaika r.y. Viitattu 2.4.2020.
33. ↑  Hurmerinta, Eero: JYP kiinnitti kokemusta ja nuoruutta − viiden jatkosopimuksen joukossa Tuppurainen ja Anttoni Honka *Jatkoaika.com*.  7.2.2020. Jatkoaika r.y. Viitattu 9.2.2020.
34. ↑  Nieminen, Janne: JYPin pelaaja-arvostelut kaudella 2020−21: Kaksi kympin hyökkääjää, nippu nuori lupauksia ja seuraikonien viimeinen palvelus *Jatkoaika.com*.  16.4.2021. Jatkoaika r.y. Viitattu 16.4.2021.
35. ↑  Elite Prospects - JYP *eliteprospects.com*. Everysport Media Group AB. Viitattu 16.4.2021. (englanniksi)
36. ↑  Hurmerinta, Eero: Antti Kalapudas palaa Kärppiin − Ouluun matkaa myös venäläispuolustaja Vitjazista *Jatkoaika.com*.  17.2.2022. Jatkoaika r.y. Viitattu 19.2.2022.
37. ↑  Parviainen, Vesa: Näkökulma: Kärpät heräsi viime hetkellä tähän kauteen – tähdet yhä kiikareilla *iltalehti.fi*.  1.4.2022. Alma Media Suomi Oy. Viitattu 19.2.2022.
38. ↑  SaiPa ja Kärpät vaihtokaupoilla − Kalapudas Saimaan rannoille, Olkkonen Ouluun *Jatkoaika.com*.  8.12.2022. Jatkoaika r.y. Viitattu 9.12.2022.
39. ↑  Elite Prospects - SaiPa *eliteprospects.com*. Everysport Media Group AB. Viitattu 16.4.2021. (englanniksi)
40. ↑  Elite Prospects - SaiPa *eliteprospects.com*. Everysport Media Group AB. Viitattu 13.3.2024. (englanniksi)
41. ↑  Toivainen, Tuomas: Antti Kalapudas jatkaa SaiPassa *Jatkoaika.com*.  4.11.2023. Jatkoaika r.y. Viitattu 5.11.2023.
42. ↑  Tilanne 10.2.2019
43. ↑  FIN - CZE (Line Up) *stats.swehockey.se*.  13.12.2018. Svenska Ishockeyförbundet. Viitattu 16.12.2018. (englanniksi)
44. ↑  FIN - SWE (3-2) *stats.swehockey.se*.  15.12.2018. Svenska Ishockeyförbundet. Viitattu 16.12.2018. (englanniksi)

Aiheesta muualla
----------------

* Antti Kalapudas - Jatkoaika.com - Kaikki jääkiekosta

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera